text: কিশোরগঞ্জ এক্সপ্রেস (ট্রেন নং ৭৮১/৭৮২) বাংলাদেশ রেলওয়ের অধীনে পরিচালিত ঢাকা থেকে কিশোরগঞ্জ পর্যন্ত চলাচলকারী একটি আন্তঃনগর ট্রেন। এটি একটি জনপ্রিয় দ্রুতগামী ও বিলাসবহুল আন্তঃনগর ট্রেন। ২০২০ সালের ২৬ শে মার্চ এটির পুরাতন রেক পরিবর্তন করে অত্যাধুনিক পিটি ইনকা রেকে চালানোর সিদ্ধান্ত নেওয়া হয়, কিন্তু করোনার জন্য এটি বিলম্বিত হয়ে ৩ রা জুন থেকে নতুন রেক কার্যকর হয়।
  
  ইতিহাস 
  কিশোরগঞ্জ এক্সপ্রেস মিটারগেজ রেললাইনে চলে। এটি উদ্বোধন হয় ১লা ডিসেম্বর ২০১৩ খ্রিষ্টাব্দে। এর আগে ১৭ নভেম্বর ট্রেনটি পরীক্ষামূলকভাবে চালু হয়। কিশোরগঞ্জ এক্সপ্রেস ছাড়াও এ রুটে এগারো সিন্ধুর প্রভাতী ও এগারো সিন্ধুর গোধুলী চলাচল করে।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
   ঢাকা বিমানবন্দর রেলওয়ে স্টেশন
  নরসিংদী
   মেথিকান্দা
   ভৈরব বাজার জংশন
  কুলিয়ারচর
  বাজিতপুর
  সরারচর
  মানিকখালী
  গচিহাটা
  
  তথ্যসূত্র
  
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:২০১৩-এ চালু রেল পরিষেবা
title: কিশোরগঞ্জ এক্সপ্রেস